6.  โครงการในอนาคต

  แนวคิดการผสมผสานของโรงแรมในลากูน่า ภูเก็ต ได้พิสูจน์แล้วว่า
  เป็นรูปแบบการผสมผสานที่ลงตัว ตั้งแต่เริ่มเปิดดำเนินการเมื่อทศวรรษที่ผ่านมา
  รวมทั้งการพัฒนาอย่างมีพลวัตของรีสอร์ทตลอด 15 ปีที่ผ่านมา ทำให้ ลากูน่า ภูเก็ต
  เป็นรีสอร์ทที่ประสบความสำเร็จในปัจจุบัน

  อย่างไรก็ตาม บริษัทฯ ยังคงมองเห็นโอกาสในการเพิ่มประสิทธิภาพในการทำกำไร
  และขยายสิ่งอำนวยความสะดวกต่าง ๆ เพิ่มขึ้น
  โดยเฉพาะความต้องการห้องพักในจังหวัดภูเก็ตที่ยังคงเพิ่มขึ้นอย่างต่อเนื่อง
  จำนวนห้องพักที่มีให้บริการ กลับขยายตัวช้ากว่าความต้องการที่เพิ่มขึ้น

  ลากูน่า ภูเก็ต ยังคงประสบความสำเร็จในตลาดท่องเที่ยวของจังหวัดภูเก็ต
  และเป็นผู้ให้บริการห้องพักระดับบนในจังหวัดภูเก็ต สำหรับโรงแรมคู่แข่งในระดับสี่
  และห้าดาวของ ลากูน่า ภูเก็ต คงจะมีเพียงกลุ่มโรงแรมเมอริเดียน (ซึ่งได้แก่ โรงแรมเลอ
  เมอริเดียน และโรงแรม เลอ เมอริเดียน ยอช์ท คลับ) โรงแรมอมันปุรี โรงแรมเจ ดับบลิว
  แมริออท แห่งใหม่บนหาดไม้ขาว ซึ่งได้เปิดดำเนินการแล้วเมื่อปลายปี 2544

  การขยายตัวในอนาคต

  ความสามารถในการเพิ่มจำนวนห้องพักภายใน ลากูน่า ภูเก็ต
  โดยไม่จำเป็นต้องเสียค่าใช้จ่ายเพิ่มเติมในส่วนของการก่อสร้างสาธารณูปโภคเป็นรูปแบบโครงการของ
  ลากูน่า ภูเก็ต ที่คิดไว้ ในอันดับแรกนั้น จะเริ่มต้นที่โรงแรมบันยัน ทรี ภูเก็ต
  โดยจะสร้างบ้านพักเพิ่มเติมจากปัจจุบันที่มีอยู่ บ้านพักพร้อมสระว่ายน้ำ และสปา
  ที่มีการก่อสร้างขึ้นใหม่ ได้รับการตอบรับเป็นอย่างดี และบริษัทฯ
  ยังมีแผนที่จะเพิ่มจำนวนบ้านพักใหม่ที่เรียกว่า “Water Villa” อีกประมาณ 50 หลัง
  สำหรับรองรับตลาดระดับสูง โดยบ้านพักจำนวน 20 หลังในโครงการที่ 1 จะเริ่มการก่อสร้าง
  ในปี 2547 ส่วนบ้านพักแบบ 2 ห้องนอน จำนวน 14 หลังได้เริ่มก่อสร้าง
  และจะเปิดขายให้กับประชาชนทั่วไป

  ส่วนที่โรงแรมเชอราตัน แกรนด์ ลากูน่า ภูเก็ต ในปี 2547 และ 2548
  จะมีการก่อสร้างห้องพักเพิ่มเติมอีก จำนวน 48 ห้อง เพื่อรองรับฤดูท่องเที่ยวในช่วงปลายปี
  2548 นี้ นอกจากนี้ โรงแรมดุสิต ลากูน่า รีสอร์ท ยังมีแผนงานที่จะสร้างห้องพักแบบมาตรฐาน
  และห้องพักแบบสวีทเพิ่มเติมอีกจำนวน 100 ห้อง ในระหว่างปี 2548 – 2549
  และคาดว่าจะเปิดให้บริการในปลายปี 2549

  ในปี 2545 บริษัทฯ ได้ซื้อสินทรัพย์ของบริษัท ลากูน่า ดิเวลลอปเมนท์ จำกัด (บริษัทฯ
  เป็นผู้ร่วมทุนในบริษัท ลากูน่า ดิเวลลอปเมนท์ จำกัด อยู่แล้วในอัตราร้อยละ 30)
  ซึ่งทำให้บริษัทฯ มีที่ดินที่ติดกับลากูน่า ภูเก็ต เพิ่มขึ้นอีกจำนวน 1,146 ไร่ ส่วนโครงการ ลากูน่า
  วิลเลจ ซึ่งเป็นโครงการที่ได้วางแผนว่าจะสร้างบนที่แห่งนี้

  การพัฒนาอสังหาริมทรัพย์เพื่อขาย

  ความโดดเด่นอีกประการหนึ่งของ ลากูน่า ภูเก็ต คือ การที่บริษัทฯ
  ยังคงเป็นที่ดึงดูดความสนใจของนักลงทุนให้ซื้อห้องพักที่มีไว้เพื่อขายในรีสอร์ทได้
  กิจกรรมในส่วนนี้ได้เปลี่ยนแปลงไป อันเป็นผลมาจาก สภาพเศรษฐกิจและการตลาด
  อย่างไรก็ตาม บริษัทฯ ยังคงเห็นว่า สินค้าของบริษัทฯ ซึ่งนำเสนออย่างครบวงจร
  พร้อมข้อได้เปรียบในด้านสถานที่ตั้งของ ลากูน่า ภูเก็ต ยังคงเป็นที่สนใจของนักลงทุน

  โดยเฉพาะอย่างยิ่ง บ้านพักในโครงการ ลากูน่า เรสซิเด้นท์ และโครงการ ลากูน่า โฮมทาวน์
  พิสูจน์ให้เห็นว่าเป็นโครงการที่ได้รับความนิยมอย่างมาก เห็นได้จากสองโครงการแรกนี้
  ได้ขายเกือบหมดภายในสิ้นปี และเพื่อให้บริษัทฯ ก้าวทันตามความต้องการที่มีมากนี้
  จึงได้มีการนำเสนอโครงการต่างๆ และกำลังอยู่ในระหว่างขั้นตอนการออกแบบ
  และขอรับใบอนุญาตก่อสร้างจากทางราชการ โดยบริษัทฯ คาดว่า
  การพัฒนาอสังหาริมทรัพย์เพื่อขาย จะเป็นธุรกิจที่สร้างความเติบโตอย่างมากให้แก่บริษัทฯ
  ในกลุ่มได้

  อลามันดา เวเคชั่น คลับ

  เพื่อตอบสนองต่อการเปลี่ยนแปลงในตลาดการขายอสังหาริมทรัพย์ บริษัทฯ
  ได้เปิดตัวการเป็นสมาชิกของการพักผ่อนในรูปแบบของ การขายสิทธิในการพักอาศัยตามช่วงเวลา
  (Time Sharing) ในปี 2541
  โดยมีแนวคิดหลากหลายในการเข้าร่วมเป็นสมาชิกมีสิทธิ์ในการพักผ่อนประจำปี ถึงแม้ว่า บริษัทฯ
  ตระหนักถึงความยากลำบากในการทำตลาดประเภทนี้ แต่ด้วยมาตรฐานการบริการที่ดีเยี่ยม
  และรูปแบบอันเป็นเอกลักษณ์โดดเด่นของ ลากูน่า ภูเก็ต อลามันดา เวเคชั่น คลับ
  จึงได้รับการตอบรับจากลูกค้าอย่างกว้างขวาง และเป็นแหล่งรายได้ที่สำคัญของรีสอร์ท
  ถึงแม้จะเป็นธุรกิจที่มีการเติบโตค่อนข้างช้า เมื่อเปรียบเทียบกับอุตสาหกรรมด้าน Time
  Sharing โดยทั่ว ๆ ไป แต่บริษัทฯ คาดว่า จะยังเป็นธุรกิจที่สามารถทำกำไรได้อย่างมาก
  เนื่องจาก ไม่มีความกดดันเหมือนรูปแบบการขายเดิม ๆ
  แต่สินค้าจะมีความพร้อมสำหรับลูกค้ากลุ่มนี้

  บริษัทฯ ได้เปิดสำนักงานขายแห่งแรกในกรุงเทพมหานคร ในช่วงกลางปี 2543
  และมีผลดำเนินงานที่ดี บริษัท ฯ ยังวางแผนที่จะขยายสำนักงานขายเพิ่มเติมไปสู่ บินทาน
  ประเทศอินโดนีเซีย รวมทั้งเพิ่มสถานที่พักสำหรับสมาชิกที่ อังสนา รีสอร์ท แอนด์ สปา บินทาน
  และมีการก่อสร้างโรงแรมอลามันดา เวเคชั่น คลับ ในภูเก็ต
  โดยเพิ่มสถานที่พักแยกต่างหากให้แก่สมาชิก อลามันดา เวเคชั่น คลับ โดยที่โครงการแรกจะมี
  จำนวน 60 ห้อง ซึ่งคาดว่าการก่อสร้างจะแล้วเสร็จในไตรมาสที่สองของปี 2548

  บริษัท ลากูน่าเซอร์วิส จำกัด

  บริษัท ลากูน่าเซอร์วิส จำกัด ถือว่าเป็นศูนย์กลางการให้บริการสำหรับโรงแรมต่าง ๆ ในลากูน่า
  ภูเก็ต โดยให้บริการรถรับส่งระหว่างโรงแรม การซักรีด การจัดสวน
  การบำรุงรักษาพื้นที่ส่วนกลาง การทำความสะอาดชายหาด การดูแลรักษาลากูน บริการน้ำประปา
  รวมทั้งการจัดทีมงานที่พร้อมให้ความช่วยเหลือเร่งด่วนสำหรับลูกค้าที่มาพักในโรงแรม บริษัท
  ลากูน่าเซอร์วิส จำกัด มีคณะผู้บริหาร
  ซึ่งประกอบด้วยผู้จัดการทั่วไปของแต่ละโรงแรมภายในโรงแรม บริษัทฯ ยังไม่มีแผนงานใด ๆ
  ที่สำคัญ สำหรับโครงการในอนาคต ณ ขณะนี้

  แผนการตลาดของ ลากูน่า ภูเก็ต

  นอกเหนือจาก แผนการตลาดของแต่ละโรงแรม ซึ่งถือว่าเป็นค่าใช้จ่ายหลักในการโฆษณา
  และส่งเสริมการขาย ยังมีกองทุนส่วนกลางที่เรียกเก็บในอัตราร้อยละ 1
  จากรายได้ของแต่ละโรงแรมสำหรับใช้เป็นค่าใช้จ่ายร่วมด้านการตลาด ซึ่งรวมถึง
  การโฆษณาประชา-สัมพันธ์ และกิจกรรมที่เกี่ยวกับการขายโดยตรง

  บริษัทฯ ได้เปิดตัวโครงการ ที่เรียกว่า “ลากูน่า ภูเก็ต พลัส”
  โดยนำเสนอให้แก่ตัวแทนการท่องเที่ยวที่ได้รับการคัดเลือก ซึ่งได้รับการตอบรับเป็นอย่างดี
  และคาดว่า จะเป็นโครงการหลักของ ลากูน่า ภูเก็ต
  ซึ่งเป็นความร่วมมือของแต่ละโรงแรมในการขายห้องพัก

  ลากูน่า ทัวร์

  ลากูน่า ทัวร์ เป็นธุรกิจซึ่งดูแลการท่องเที่ยว
  โดยเป็นบริษัทศูนย์กลางจัดหาโปรแกรมท่องเที่ยวให้กับลูกค้าของ ลากูน่า ภูเก็ต
  ที่ต้องการร่วมกิจกรรมต่าง ๆ ที่มีอยู่บนเกาะภูเก็ต นอกจากรายได้ที่ได้รับเป็นค่านายหน้าแล้ว
  บริษัทฯ ยังสามารถควบคุมรายการท่องเที่ยวต่าง ๆ ให้มีคุณภาพได้อีกด้วย

  ธุรกิจอื่น ๆ

  ธุรกิจอื่นๆ ที่ ลากูน่า ภูเก็ต ได้มีการพัฒนาไปในทิศทางเดียวกันกับอัตราการเข้าพักที่เพิ่มขึ้น เช่น
  คาแนล วิลเลจ ร้านค้าในคาแนล วิลเลจ ได้ถูกจับจองเต็มหมด และในปี 2546 บริษัทฯ
  ได้แยกสำนักงานของอลามันดา เวเคชั่น คลับ ออกไป ซึ่งปัจจุบันใช้พื้นที่ถึง 8 ร้านค้า
  เพื่อเปิดให้มีพื้นที่ว่างสำหรับการให้เช่าเพิ่มมากขึ้น ภายในคาแนล วิลเลจ บริษัทฯ
  กำลังเริ่มสร้าง สถานที่สำหรับจัดงานแต่งงาน (Wedding Chapel) ขึ้นในปี 2546
  เพื่อที่จะเจาะตลาดธุรกิจแต่งงานที่กำลังเป็นที่นิยม โดยเฉพาะตลาดจากประเทศญี่ปุ่น
  โดยโครงการนี้ คาดว่า จะเปิดให้บริการในช่วงไตรมาสที่สี่ ของปี 2547

  เควส์ ลากูน่า ภูเก็ต แอดเวนเจอร์

  เควส์ ลากูน่า ภูเก็ต แอดเวนเจอร์ ยังคงให้บริการเน้นหนักไปในกลุ่มลูกค้าที่มาจัดประชุมใน
  ลากูน่า ภูเก็ต และเพิ่มกิจกรรมที่ให้ความสนุกสนานเพลิดเพลินสำหรับลูกค้าอย่างต่อเนื่อง

  ลากูน่า ภูเก็ต กอล์ฟ คลับ

  ลากูน่า ภูเก็ต กอล์ฟ คลับ เป็นอีกบริการหนึ่งที่สำคัญของลากูน่า โดยมีการเปลี่ยนแปลงชื่อจาก
  บันยัน ทรี กอล์ฟ คลับ เพื่อให้ชื่อสอดคล้องกับโรงแรมต่าง ๆ ใน ลากูน่า ภูเก็ต
  และสภาพของสนามกอล์ฟจะได้รับการขยายต่อไป

  บันยัน ทรี แกลเลอรี่

  บันยัน ทรี แกลเลอรี่ เป็นร้านค้าเพื่อการจับจ่ายใช้สอยสำหรับลูกค้าของโรงแรม
  โดยมีสินค้าพร้อมตราผลิตภัณฑ์ของบันยัน ทรี วางจำหน่ายทั่วทั้งรีสอร์ท ทั้งนี้ ตามแผนงานที่วางไว้
  ในปี 2547 จะมีการเปิดร้านค้าบันยัน ทรี แกลเลอรี่ อีก 5 ร้านในประเทศต่างๆ

  งบกระแสเงินสดของบริษัท ลากูน่า รีสอร์ท แอนด์ โฮเท็ล จำกัด (มหาชน)

  จากผลการดำเนินงานที่ยอดเยี่ยมของทั้งส่วนโรงแรม
  และการดำเนินงานของฝ่ายพัฒนาอสังหาริมทรัพย์เพื่อขายในระยะ 1-2 ปีที่ผ่านมา ทำให้บริษัทฯ
  มีกระแสเงินสดจากการดำเนินงานจำนวนมาก และโดยที่ส่วนต่างระหว่างอัตราดอกเบี้ยเงินกู้ยืม
  และเงินฝากที่มีอยู่สูง จึงทำให้บริษัทฯ ใช้เงินสดส่วนใหญ่ดังกล่าวในการชำระหนี้ ณ วันที่ 31
  ธันวาคม 2546 บริษัทฯ มีเงินกู้จากธนาคารซึ่งสามารถบริหารจัดการได้ในระดับที่เหมาะสม
  และมีงบการเงินที่มั่นคง และจากฐานะทางการเงินที่แข็งแกร่งเช่นนี้ ทำให้บริษัทฯ
  สามารถกู้เงินจากภายนอกเพื่อใช้ประโยชน์ในการพัฒนาโครงการใดๆ ได้ง่ายขึ้น
  และสามารถสร้างผลตอบแทนให้แก่ผู้ถือหุ้นได้อย่างต่อเนื่อง

  -----------------------------------------------